ད་ལོའི་རང་དབང་གསར་འགོད་གཟེངས་རྟགས་དེ་ཧྥི་ལི་པིན་རྒྱལ་ཁབ་ཀྱི་གསར་འགོད་པ་ཨེན་ཊི་ཨེ་སི་པེ་ནཱ་ཝ་རོ་ནཱ་ལགས་སུ་སྤྲོད་དོན་ནི།ཧྥེ་ལི་པིན་སྲིད་འཛིན་ཌོའི་ཊར་ཊི་ཡིས་བུད་མེད་ལ་དམའ་འབེབ་དང་ཁྱད་གསོད་སོགས་ཀྱི་སྐད་ཆ་མང་པོ་བཤད་པར་སྤྱི་ཚོགས་དྲ་རྒྱ་བརྒྱུད་ཡུན་རིང་རྒོལ་ལན་སློག་ཡོད་པ་དང་།ཨེན་ཊི་ཨེ་སི་པེ་ནཱ་ཝ་རོ་ནཱ་ལགས་ཀྱིས་བུད་མེད་ཀྱི་ཐོབ་ཐང་གླེང་སའི་སྤྱི་ཚོགས་དྲ་ལམ་གསར་འགྱུར་སྤེལ་ས་ཞིག་ཆེད་འཛུགས་ཀྱིས་བུད་མེད་ཀྱི་ཐོབ་ཐང་གཙོའི་གསར་འགོད་རང་དབང་སོགས་ཀྱི་སྐོར་ནས་གསར་འགྱུར་སྤེལ་ཡོད་པ་དང་།མོ་ལ་ཉིན་ལྟར་སྐྱག་རྫུན་བཤད་མཁན་དང་བུད་མེད་མདོག་ངན་མ།ང་ཚོས་ཁྱོད་གང་ན་ཡོད་པ་ཤེས་ཀྱི་ཡོད།ཁྱོད་གསོད་ཀྱི་ཡིན་ཞེས་འཇིགས་སྐུལ་བྱེད་མཁན་གྱི་ཁ་པར་གྲངས་ཨང་དང་འཕྲིན་ཐུང་སོགས་༥༠ནས་༨༠བར་ཡོང་གི་ཡོད་སྐོར་བརྗོད་པ་དང་།གཟེངས་རྟགས་སྤྲོད་སྐབས་མོས་གསར་འགོད་རང་དབང་ནི་གསར་འགོད་པ་ཚོར་ཧ་ཅང་གལ་ཆེན་པོ་ཡིན་པ་དང་།མོར་གཟེངས་རྟགས་འདི་སྤྲད་པས་ཡུལ་དེའི་ན་གཞོན་ཚོར་བློ་སྤོབས་སྐྱེས་བར་སྐུལ་སློང་ཐེབས་པའི་རེ་བ་ཡོད་སྐོར་བརྗོད་འདུག